5. ΝΟΜΟΣ υπ’ αριθ. 546 της 16/22 Φεβρ. 1977 (ΦΕΚ Α΄ 52) Περί κυρώσεως των κατά την 28ην Σεπτ. 1965 και την 17ην Οκτ. 1974 γενομένων τροποποιήσεων εις την υπογραφείσαν εν Γενεύη την 6ην Μαρτ. 1948 Διεθνή Σύμβασιν «περί Διακυβερνητικού Ναυτιλιακού Συμβουλευτικού Οργανισμού (IMCO-ΔΝΣΟ) ως αύτη ετροποποιήθη μεταγενεστέρως». Άρθρον πρώτον.-1. Κυρούνται και έχουν ισχύν νόμου αι γενόμεναι την 28ην Σεπτ. 1965 και την 17ην Οκτ. 1974 υπό της Συνελεύσεως του Διακυβερνητικού Ναυτιλιακού Συμβουλευτικού Οργανισμού (IMCO-ΔΝΣΟ) τροποποιήσεις, εις την Διεθνή Σύμβασιν «περί Διακυβερνητικού Ναυτιλιακού Συμβουλευτικού Οργανισμού» ως αύτη εκυρώθη υπό της Ελλάδος δια του Ν.Δ. 1287/1949 «περί κυρώσεως της υπογραφείσης εν Γενεύη την 6 Μαρτ. 1948 Διεθνούς Συμβάσεως «περί Διακυβερνητικού Ναυτιλιακού Συμβουλευτικού Οργανισμού» (ΔΝΣΟ) και ετροποποιήθη μεταγενεστέρως δια της από 1ης Δεκ. 1965 Ανακοινώσεως, κυρουμένης και ταύτης δια του παρόντος, προς τον Γενικόν Γραμματέα του ανωτέρω Οργανισμού, δημοσιευθείσης εις το υπ’ αριθ. 19 Α΄/29.1.66 Φ.Ε.Κ. 2.Τα κείμενα των ως άνω τροποποιήσεων εν πρωτοτύπω εις την Αγγλικήν και εν μεταφράσει εις την Ελληνικήν έχουν ως ακολούθως: Άρθρον δεύτερον.-Η ισχύς των κυρουμένων τροποποιήσεων άρχεται από της ημερομηνίας πληρώσεως των προϋποθέσεων, περί ων το άρθρ. 52 της ως άνω τροποποιουμένης Διεθνούς Συμβάσεως. Με ανακοίνωση του Υπ. Εξωτερικών της 9/22 Ιαν. 1979 (ΦΕΚ Α΄ 9) η ανωτέρω Διεθνής σύμβαση τέθηκε σε ισχύ στη Χώρα μας την 1 Απρ. 1978. Διεθνής Ναυτιλιακός Οργανισμός 19.Κ.α.4-5 